ועדת הכלכלה, כנסת 25, פרוטוקול מספר 272, 2024-01-24 00:00

דוד ביטן: בוקר טוב, הנושא הצעה לדיון מהיר בנושא: "פטור מתשלום בכבישי אגרה למשרתי מילואים", של חברי הכנסת מיכל מרים וולדיגר, חבר הכנסת עידן רול, חבר הכנסת יונתן מישרקי וחבר הכנסת יבגני סובה

דוד ביטן:  זו ישיבת המשך

דוד ביטן:  בינתיים קיבלנו הודעה מדרך ארץ שהם מוותרים על הקנסות

דוד ביטן:  הם יעשו את הנוהל שלא יעשו קנסות

שלום דנינו: קנסות כוללים גם ריביות

דוד ביטן: הוא מדבר על קנסות, אני לא יודע

דוד ביטן:  ריבית אני לא מסכים, ריבית זו ריבית

דוד ביטן:  אבל אם בן אדם לא משלם, אז לפחות ריבית

שפרה שחר: אבל אם הוא לא משלם כי הוא 100 יום, 111, 112 יום בתוך עזה, אז הוא צריך לשלם?     

דוד ביטן: רבותיי זה לא דיון עכשיו

דוד ביטן:  רגע, קודם כל נתחיל מזה שזו ישיבת המשך, אנחנו לא מתחילים את הסיפור מאפס ראשון

דוד ביטן:  כל אחד שירצה לדבר יפרסם את עצמו בפייסבוק

דוד ביטן:  זה דיון עכשיו לפתרונות, בזה נגמר הסיפור

זהר פכט: אבל מה שנאמר רק בשם דרך ארץ, דרך ארץ פה

דוד ביטן: אז תגיד אתה

דוד ביטן:  הוא לא בא היום, הוא אמר אני לא בא אני מסכים שלא יהיו קנסות

זהר פכט: אני לא יודע עם מי כבודו דיבר

מיכל מרים וולדיגר: הנציג שלכם

זהר פכט: שמי זהר, אני סמנכ"ל הכספים בדרך ארץ, לידי יושבת היועצת המשפטית

דוד ביטן: לא דיברתי, אבל הוא שלח לי הודעה מהיושב-ראש שלכם אני חושב, אני לא יודע מי

זהר פכט: אז מה שהחלטנו, אנחנו בעצם המתנו לנתונים של משרד הביטחון שלדעתי לא הומצאו לנו וגם לא משרד האוצר

דוד ביטן: אבי דור מנכ"ל דרך ארץ

זהר פכט: אבי דור זה הבוס שלי

זהר פכט:  אז נתונים כדי לדעת מי מהמנויים שלנו, מהמשתמשים בכביש, הוא איש מילואים כדי לעשות את הדבר הזה – לא קיבלנו

דוד ביטן: בסדר, ממשרד הביטחון תדעו

דוד ביטן:  אני לא נכנס למי האנשים

דוד ביטן:  באופן כללי חייל שהוא איש מילואים שנסע בכביש 6 או בכל כביש אגרה אחר שאתם אחראיים עליו, אני לא יודע על מה אתם אחראיים, אז לא יושתו עליו קנסות

דוד ביטן:  ואם הושתו קנסות בטעות הן יבוטלו

דוד ביטן:  מה הבעיה בזה?     

זהר פכט: אז אני אסביר

זהר פכט:  מה שאנחנו נעשה, אנחנו נשב עם החשב הכללי, אנחנו נסכם את כל המכלול של איך נותנים דוחות

דוד ביטן: לא אדוני, אתה לא הבנת

דוד ביטן:  אל תשלח אותי עכשיו להסכם

דוד ביטן:  הוא אמר לי שמבטלים על הקנסות

דוד ביטן:  אותי לא מעניין חשב כללי לא חשב כללי, בזה נגמר הסיפור

דוד ביטן:  אני לא מוכן עכשיו שתתחילו לעשות קיזוזים עם האוצר

דוד ביטן:  קנסות זו עמלה נוספת, זה לא קשור בכלל להכנסות שלכם, עזבו אותי ממכם

דוד ביטן:  תחליטו, אתם רוצים או לא? בלי סיפורים עכשיו חשב כללי

שלום דנינו: צריך רק לדבר איך הקובץ עובר אליכם

שלום דנינו:  זה הכול

זהר פכט: אז אנחנו נשב על כל המנגנון

דוד ביטן: לא, אין נשב

דוד ביטן:  הוא הודיע לי שהוא מוותר על הקנסות, תוותרו על הקנסות

דוד ביטן:  קנסות זה לא קשור, קנסות זה עמלה נוספת

דוד ביטן:  מה העניין הזה לא הבנתי? תגידו לי, אתם לבד? אני לא מבין את זה, מה, אתם לבד במדינה הזאת? אז מה הסיפור שלכם, לא הבנתי? חיילי מילואים לא צריכים בכלל לשלם

דוד ביטן:  עזוב את זה, בן אדם נמצא בעזה, יוצא, אז הוא צריך לשלם? ואתם מתווכחים על הקנס גם?     

זהר פכט: לא מתווכחים על שום דבר

דוד ביטן: על תשלומים אחרים אני מוכן שתשבו עם החשב הכללי, אבל לא על הקנסות

זהר פכט: אנחנו מסכימים עם רוח הדברים וחשיבות הנושא

דוד ביטן: אז זה הכול, אז מה העניין הזה? עכשיו אתה שולח אותי ואומר כן ולא?     

זהר פכט: אני שולח את עצמי לחשכ"ל ונפתור את הבעיה בהקדם

דוד ביטן: לא, אין לפתור

זהר פכט: בסדר גמור

דוד ביטן: הוא אמר שאתם מוותרים על הקנסות, זו ההודעה שלו

דוד ביטן:  מה אתה פותר פה?     

שלום דנינו: החשב הכללי פה?     

דוד ביטן: לא, עזוב, אל תפנה אותי לחשב הכללי

שלום דנינו: רק להבין אם מה שמתכוון החשב לעשות זו חשבונאות? או רק להעביר את הקובץ? אתם יודעים מה בסיס הטיוב?     

דוד ביטן: לא, זה פיצוי

דוד ביטן:  מה זו הבדיחה הזאת של פיצוי? זה הכול

מיכל מרים וולדיגר: אני רוצה רק לשאול אותו שאלה כבוד יושב-הראש לגבי העניין של מוותרים על הקנסות

מיכל מרים וולדיגר:  א' האם זה חל רטרואקטיבית? קרי מי שכבר שילם את הקנסות מחזירים לו? או שמכאן ואילך לא צריך לשלם

דוד ביטן: מי ששילם, שילם

דוד ביטן:  לדעתי זו תהיה בעיה להיכנס לזה

דוד ביטן:  אני לא יודע מי שילם ומי לא שילם

דוד ביטן:  תכלס אם יש קנס, הם מוותרים עליו

דוד ביטן:  זה הכול

דוד ביטן:  אל תכניסו אותנו לפינות שלא נצא מהן

זהר פכט: בדיוק על הסוגיות האלה, חברת הכנסת, אנחנו נשב עם החשכ"ל, נגבש את הנוהל המסודר, יפתור, ייתן מענה

דוד ביטן: תעשו נוהל, אבל אתם מוותרים על הקנסות, זה הכול

זהר פכט: וכל מקרה יהיה בדיוק לפי אותו - - -     

דוד ביטן: עזבי אותי מהעניין הזה שיש להם הסכם

דוד ביטן:  אתה רוצה שניכנס לזה שבכביש 6 אתה לא יכול לנסוע? אתה רוצה שנעשה חוק כזה? שאתם צריכים להחזיר לכולם בכלל את זה

דוד ביטן:  מי נוסע? זה כביש אגרה? אתה היית בחו"ל בכביש אגרה? במקום שתגדילו את המסלולים לשלוש, ארבע, אתם משאירים את זה שניים? אתה רוצה שניכנס לזה?     

זהר פכט: אני לא חושב שאנחנו מתווכחים, אנחנו אומרים את אותו דבר

דוד ביטן: לא, מספיק כבר

דוד ביטן:  בשביל 1,000 שקלים אתם עושים מזה עניין שאתם צריכים לשבת עם החשב? אתם לא מתביישים? מה, אתם לא חלק מהמדינה? הכול התחשבנויות עם האוצר

דוד ביטן:  מה קרה לכם? אז הבנתם שקנסות זו בעיה, אז תלכו על זה עד הסוף

שלום דנינו: דוד, עם כל הכעס שלך, אתה מבין שאנחנו גם הרגע הזה הם לא אומרים בצורה מפורשת

דוד ביטן: לא, הנה אמרתי לו

שלום דנינו: אתה אמרת, אני לא בטוח שהוא מסכים איתך

שלום דנינו:  ואני חשבתי שאחרי שבוע עם הדבר הזה אתם תבואו ותצהירו באופן ברור על העניין הזה

זהר פכט: אז אני אגיד שוב פעם, חיכינו לנתונים כפי שאתה זוכר שביקשת שיימצאו לנו? אין נתונים

זהר פכט:  למרות זאת

שלום דנינו: ברגע שתקבלו נתונים מקובל עליך שהקנסות יסתיימו?     

מיכל מרים וולדיגר: כן, אבל הוא אומר את זה, חברים לדעתי אנחנו בשיח חירשים

שלום דנינו: לא, הוא לא ואמר את זה

שלום דנינו:  הוא לא אומר את זה וולדיגר

מיכל מרים וולדיגר: לא, הוא אומר שצריך לדעת למי להחזיר

דוד ביטן: אז יש כלל, הכלל קובע, אחר כך שיאספו את הנתונים

דוד ביטן:  את יודעת למה הוא רוצה נתונים? לראות כמה הוא מפסיד

דוד ביטן:  נו, באמת

מיכל מרים וולדיגר: אפשר רגע להבין

מיכל מרים וולדיגר:  אתם רוצים לשבת עם מי שאתם רוצים לשבת כדי לקבל את הנתונים לא מבחינה חשבונאית, אלא כדי לדעת למי לוותר? את השמות של האנשים שתשלחו להם הודעות ביטול?     

דוד ביטן: זה לא קשור לחשב הכללי, זה קשור למשרד הביטחון

שלום דנינו: ששיר תעביר את הקובץ של המכוניות, של אנשי המילואים, והם צריכים לבטל

שלום דנינו:  זה הכול, זה מאוד פשוט

דוד ביטן: מה הבעיה? לא הבנתי

דוד ביטן:  אתה לא רוצה לוותר על גרוש אחד? מה קורה לכם? מה זה?     

שיר אבינועם: רגע אני רוצה בבקשה

שלום דנינו: אלה שאתם נותנים להם תוספת דלק, אז יש לכם

שיר אבינועם: כן, אנחנו יודעים אבל לא מספרי רכב, אנחנו יודעים להציג תעודות זהות

דוד ביטן: לא משנה, אתם תפתרו את הבעיה הזאת

שיר אבינועם: יש לנו גם ממשק עם משרד התחבורה שאנחנו מעבירים תעודות זהות של משרתי מילואים, אין בעיה עם נתונים

דוד ביטן: אחרי שגמרנו את זה, בואו נעבור רגע למשרד הביטחון

דוד ביטן:  יש סעיף 8 לחוק כביש אגרה (תשנ"ה-1995), שקובע ככה: "שר הביטחון, בהסכמת שר התחבורה ושר האוצר, רשאי, אם ראה שהדבר חיוני מטעמי ביטחון המדינה, להורות בצו כי הנסיעה בכביש האגרה או בחלק ממנו, תהיה ללא תשלום אגרה לכל כלי הרכב או לכלי רכב מסוימים; צו לפי סעיף זה יהיה בתוקף לתקופה שלא תעלה על שבעה ימים," – לא משנה – "אלא אם כן יוארך לפי סעיף זה מעת לעת; צו לפי סעיף זה אינו טעון פרסום ברשימות

דוד ביטן: "      מה שאני מבקש מכם, משרד הביטחון: תוציאו צו בבקשה ובזה גמרנו את הסיפור

דוד ביטן:  למה אתם לא מוציאים צו?      

שלום דנינו: האמת שהכנו את הנוסח

דוד ביטן: כתוב בחוק, עם כל הכבוד לדרך ארץ, עם כל הכבוד לכל כבישי האגרה, תוציאו צו כזה

דוד ביטן:  יכול להיות שאתם תצטרכו לשלם משהו, לא יודע

דוד ביטן:  אבל צו תוציאו

דוד ביטן:  תעשו את זה בתוך שבוע, תביאו לנו את הצו, זה הכול

שיר אבינועם: אני לא יודעת מה המשמעויות של הצו הזה

שלום דנינו: שיר, אנחנו הכנו טיוטה של הצו הזה

דוד ביטן: מה זה הדבר הזה, אני לא מבין? אני לא מבין, אתם לא מתביישים משרד הביטחון? מה, כל דבר לוקח לכם זמן לעשות? זה כתוב, כתוב בחוק, זו הסמכות שלכם, תתייעצו עם שר התחבורה, תתייעצו עם שר האוצר ותוציאו צו בתוך יומיים

שלום דנינו: לובי 99 הציעו את זה פה בשבוע שעבר

שלום דנינו:  אנחנו הכנו טיוטה של צו לחתימה של שר הביטחון, מחייב גם את חתימתם של שרת התחבורה ושר האוצר

יעל שכטר סיטמן: לא, זה רק מחייב את אישורם; חתימה רק של שר הביטחון

מיכל מרים וולדיגר: כן, רק שר הביטחון חותם

שלום דנינו: אוקיי, אבל הם צריכים לחתום, אבל אני חשבתי שהיום בדיון כשנדבר עם חברות כבישי האגרה, אנחנו נמצא פתרון שיהיה מקובל על כולם

דוד ביטן: לא, לא צריך

שלום דנינו: ברוח טובה, ושלא נצטרך חוק

דוד ביטן: נראה שאי אפשר, לפי ההתנהגות של דרך ארץ אי אפשר

דוד ביטן:  אני מבקש שיוצא צו, אותי לא מעניין שום דבר

דוד ביטן:  יש את זה בחוק, שיוציאו את הצו, ועם כל הכבוד לחברות האגרה, זה לא מעניין אותי מה שהם אומרים, בסדר? זה הכול

דוד ביטן:  הנה אני אומר לכם את זה בפנים

דוד ביטן:  כי אם אתה פה בשבוע שעבר סובבת את כולנו וישבתי פה ושמעתי אותך לא מאשר כלום כי אתה מפסיד איזה 1,000 שקלים, וחזרת לזה עוד פעם

דוד ביטן:  הבנת את זה? באמת, יש גבול

מיכל מרים וולדיגר: דוד, הצו הזה רק יעזור להם, כי המדינה תשלם לדרך ארץ

שלום דנינו: לא, זה לא כתוב בצו

שלום דנינו:  אין את החשבונאות

דוד ביטן: אני לא יודע, זה לא נכון

מיכל מרים וולדיגר: בוא נשמע את האוצר

דוד ביטן: בסדר, מה זה מעניין אותי, את יודעת מה? זה גם לא מעניין אותי, שמשרד האוצר יממן משהו

מיכל מרים וולדיגר: לא, להגיד את הטיעון, אתה לא עושה את זה

דוד ביטן: עזבי אותי, זה לא מעניין אותי

דוד ביטן:  אני מבקש, עד שבוע הבא אני רוצה לראות את הצו על השולחן פה

דוד ביטן:  עד שבוע הבא – גמרתי איתכם עם משרד הביטחון כל פעם צריך להתחשב בכם, להביא אתכם בזום – אתם תעשו את הצו הזה בתוך שבוע למשרתי המילואים

דוד ביטן:  זה התפקיד שלכם, תעשו איתו

דוד ביטן:       אחר כך מה שהוא ירצה תשבו, יבואו יתלוננו החברות שהן מפסידות 1,000 שקלים, אז על זה תשבו איתם מצידי, אז החשב הכללי שיישב איתם

דוד ביטן:  אין לי בעיה, אבל אתם תוציאו את הצו, זה הכול

דוד ביטן:  מה זו הבדיחה הזאת?     

קרן אוהב ציון: אז אנחנו נבדוק את זה אדוני יושב-הראש

דוד ביטן: לא נבדוק

דוד ביטן:  תוציאו את הצו

דוד ביטן:  אל תבדקו

דוד ביטן:  אתם צריכים לתת למשרתי המילואים לנסוע קודם כול בחינם, אחר כך תתחשבו עם דרך ארץ, תתחשבו עם מי שאתם רוצים

דוד ביטן:  זה הכול

אריאל קלנר: בכלל אני חושב שכל הנושא הזה של קנסות זה לא יכול להיות חלק ממודל עסקי

מיכל מרים וולדיגר: הוא לא מדבר על קנסות, הוא מדבר על מלכתחילה

דוד ביטן: למה אנחנו צריכים? תעשו את העבודה שלכם, ריבונו של עולם

דוד ביטן:  מה זה הדבר הזה?     

קרן אוהב ציון: אז רק לאחרונה אנחנו אישרנו סדרה מאוד רחבה של ה-9 מיליארד

מיכל מרים וולדיגר: אני חייבת להגיד לך שאני ישבתי אתמול עם חיילי המילואים

מיכל מרים וולדיגר:  את ה-1,500 שמקבלים – הם אומרים שהם מוציאים יותר מכך

מיכל מרים וולדיגר:  אני חייבת לומר לכולכם פה, שמעתי טענות אז שלא ייסעו בכבישי אגרה

מיכל מרים וולדיגר:  אני מכירה כל-כך הרבה כולל הבן שלי שלא ראה את אשתו כבר לא יודעת כמה זמן, נשוי צעיר, כן שייסע בדרך במקום שעה שייסע ארבע שעות, כי מה זה משנה? הזמן שלו לא חשוב

מיכל מרים וולדיגר:       אז כבישי אגרה הם חשובים, אני מסכימה עם דוד שיש הרבה מה לתקן בכבישי האגרה, אבל זה לא יעלה על הדעת להגיד לחייל מילואים שנוסע ונמצא משמחת תורה בעזה, להגיד לו תחזור הביתה ל-24 שעות, אז תיסע גם בכבישים עוקפים כדי שלא תעלה למדינה כסף, זאת הזיה, בואו

אריאל קלנר: זה כסף קטן דוד

דוד ביטן: זה כסף קטן

דוד ביטן:  מה זה בשביל משרד האוצר והביטחון? זה מה שאתם מתחשבנים? אתם נותנים לחיילי המילואים הרבה מאוד דברים עכשיו, נכון? אז זו בדיוק הבעיה שלכם, ה-1,000 שקלים האלה?     

שפרה שחר: בינתיים זה דיבורים

שפרה שחר:  עוד לא נתנו

דוד ביטן: לא, הם נותנים

קרן אוהב ציון: לא זה לא דיבורים, אנחנו כבר נותנים

קרן אוהב ציון:  אני מדברת על המענקים שאנחנו נותנים

דוד ביטן: רגע, קודם כול נגמור את הצעקות האלה אחר כך ניתן לכם לדבר

דוד ביטן:  אז מה שאנחנו רוצים שבתוך שבוע אני מבקש מכם שתביאו לנו את הצו, תעשו את העבודה שלכם בעניין הזה, ואתם יודעים שזו העבודה שלכם, אתם צריכים לעשות את זה

דוד ביטן:  תביאו צו כזה, תאריכו אותו בכל פעם מחדש, כדי לסיים את העניין הזה שאנשי המילואים שצריכים לנסוע בכבישי אגרה

דוד ביטן:       אחר כך אם כבישי האגרה חושבים שמגיע להם התחשבנות אז ישבו עם החשב הכללי, מה שמגיע מגיע אני לא נכנס לזה, אבל לגבי הקנסות מה הקשר? קנסות זו תוספת של רווח מבחינתכם, אז אתם צריכים להתבייש לבוא ולבקש את זה מחיילי מילואים שלא שילם את זה, פשוט להתבייש לבקש התחשבנות עם האוצר על זה

שלום דנינו: ואנחנו עשינו, אני חושב, טעות

דוד ביטן: זה לא הפסד, זה בשבילכם פחות רווח, כך אני קורא לזה

אריאל קלנר: בדיוק, זה לא יכול להיות שמודל עסקי יתבסס על קנסות, זה לא הגיוני

שלום דנינו: ואני חושב שבדחיית המועדים פספסנו פה את העניין של כבישי האגרה, היינו צריכים להכניס את זה גם שם

שלום דנינו:  אני לא יודע למה זה לא כוסה

דוד ביטן: איזה כבישי אגרה?     

שלום דנינו: יש את החוק של דחיית מועדים לתשלום של משכנתאות, אלף דברים

דוד ביטן: לא חשבו על זה

שלום דנינו: ולא חשבנו איך

דוד ביטן: כן?     

שי ששתיאל: רגע, יש משהו שאולי כדאי שתבין, אולי כדאי שכולנו נבין

שי ששתיאל:  הצו הזה ייתכן שבכלל מדבר מעתה ואילך, ואני חושב שכולכם הגעתם לכאן גם להסתכל אחורה

דוד ביטן: תעשו צו רטרואקטיבי

דוד ביטן:  איפה כתוב מכאן ואילך? תראה לי איפה זה כתוב?     

שי ששתיאל: זה בדיוק עניין

דוד ביטן: איפה זה כתוב?     

מיכל מרים וולדיגר: בגלל שזה שבעה ימים, הוא צודק

מיכל מרים וולדיגר:  בגלל שזה שבעה ימים אז אמרו שבכל פעם צריך את זה, אי אפשר לעשות את זה רטרואקטיבי

שי ששתיאל: אם אנחנו רוצים לפתור את הבעיה, אני מנסה להציע פה איזושהי הצעה

שלום דנינו: מה אתה מציע?     

דוד ביטן: מה ההצעה?     

שי ששתיאל: עם מנגנון שיהיה באמת אפקטיבי ויעיל

דוד ביטן: בבקשה

מיכל מרים וולדיגר: מי כבודו?     

שי ששתיאל: שי ששתיאל מרכז תשתיות בחשב הכללי

שי ששתיאל:  היום למשרד הביטחון יש את הנתונים על משרתי המילואים, את מקום מגורי החייל, איפה הוא צריך להתייצב מה פרטי חשבון הבנק של החייל

דוד ביטן: אז תשבו איתם, מישהו מפריע?     

שי ששתיאל: לא, אנחנו בשבוע האחרון אנחנו גם ניסינו לקבל את הנתונים האלה בעצמנו, משרד האוצר, לא הצלחנו לקבל את הנתונים האלו

שי ששתיאל:  ולייצר עכשיו את הנתונים האלו עם צו שמשרד האוצר ומשרד התחבורה יצטרכו עכשיו לאשר ולייצר מנגנונים, זה רק יסבך ויאריך

דוד ביטן: לא, לא, 24 שעות

מיכל מרים וולדיגר: אז מה ההצעה שלך?     

שי ששתיאל: היום משרתי מילואים מקבלים החזר הוצאות נסיעה על צריכה של דלק

דוד ביטן: בסדר, אני מכיר את זה

דוד ביטן:  תוסיפו להם את כבישי האגרה, אין בעיה, אבל אתם לא עושים את זה

דוד ביטן:  אז תוציאו צו

שי ששתיאל: המנגנון קיים ואפשר להשתמש במנגנון הקיים בשביל לעשות את זה

דוד ביטן: אין לי בעיה עם זה

שי ששתיאל: זה פשוט יהיה יותר יעיל

דוד ביטן: אני בכוונה אמרתי, אני חיכיתי שתציעו את זה אבל לא הצעתם, אז אמרתי צו

דוד ביטן:  אין בעיה, תעשו את זה, מקובל עליי

מיכל מרים וולדיגר: זה לא משנה לחייל אם כתוב החזר כביש 6 או החזר הוצאות, זה לא משנה

שי ששתיאל: נכון

מיכל מרים וולדיגר: הוא מוציא כסף מהכיס וצריך לקבל החזר

שי ששתיאל: נכון, ולייצר מנגנון נוסף מקביל למנגנון הקיים זה לא יעיל

דוד ביטן: אבל הוא צריך להיות רטרואקטיבי מה-7 באוקטובר

שי ששתיאל: אוקיי, אבל זה משהו שמשרד הביטחון יושב על הנתונים וצריך לעשות את זה

אריאל קלנר: הנושא של הקנסות

דוד ביטן: עזוב, קנסות זה מת

אריאל קלנר: הקנסות בכל כבישי האגרה, גם למשל מנהרות הכרמל

דוד ביטן: ברור שלכל כבישי האגרה

שי ששתיאל: ואז החייל יקבל את זה ישירות לחשבון הבנק ביחד עם ההוצאות שהוא גם ככה מקבל

שי ששתיאל:  הם החזר הוצאות על הדלק הוא מקבל ישר

שיר אבינועם: אין בעיה, רק תגדירו לנו מאיפה מגיע המקור התקציבי לזה

דוד ביטן: בסדר

דוד ביטן:  כמה זמן אתם צריכים לזה? שבוע מספיק?     

שי ששתיאל: זה משרד הביטחון יושב על הנתונים, והוא גם יושב על המנגנונים והוא משלם

דוד ביטן: אבל בסדר, משרד הביטחון שיעשה את זה

דוד ביטן:  יש לו שתי אופציות משרד הביטחון

דוד ביטן:  קודם כול אם הוא לא מצליח שיעשה כרגע צו מכאן והלאה

דוד ביטן:  לגבי העבר, גם לזה הם יצטרכו לתת לכם

דוד ביטן:  אם הם נותנים לכם ואתם מגיעים להסדר, אז לא מפריע, אין לי בעיה

שיר אבינועם: אבל אין לצה"ל נתון לגבי מי נוסע בכביש 6

שיר אבינועם:  אתם צריכים להבין את זה

שיר אבינועם:  אני יודעת להגיד מי משרתי המילואים, מי תחת צו 8, מאיזה ישוב לאיזה נקודה הוא נוסע

דוד ביטן: הוא הציע משהו אחר

דוד ביטן:  הוא אומר ככה, אם את נותנת למישהו החזר הוצאות נכון? הוא נוסע מעזה, אז ברור שהוא ייסע מכביש 6

דוד ביטן:  אז במצב כזה כמה עולה כביש 6? נגיד הוא גר בחיפה אז הוא צריך לעבור את כל כביש 6 כמעט, במצב הזה אתם עושים את החשבון ונותנים לו את ההוצאות האלה, אין בעיה

דוד ביטן:  זה לא קשור אליהם

שיר אבינועם: שמישהו יוציא מסמך ויגדיר מה צריך לשלם, מה מקור התקציבים

דוד ביטן: אצלם זה קשור לעבר

מיכל מרים וולדיגר: לא הבנתי מה זה מישהו? מי? אני אוציא? מי זה מישהו? אתם הצבא

מיכל מרים וולדיגר:  מי זה מישהו?     

שיר אבינועם: אני שוב פעם אומרת, אני לא יכולה לשלם היום, אנחנו כמערכת לא יכולים לשלם היום על כביש 6 מבחינה תקציבית, משרד הביטחון פה נמצא איתי

דוד ביטן: תגידו לי אתם צוחקים או מה? אתם כל כך הרבה כסף מקבלים מתקציב המדינה, אתם מתחשבנים על גרוש?     

שיר אבינועם: הכסף יש לו ייעוד שהוגדר, ויש מתווה, ולפי המתווה הזה אנחנו יודעים בדיוק כל תקציב הולך לאיזו קטגוריה באותו מתווה

מיכל מרים וולדיגר: אבל תראי כמה זה מגוחך

מיכל מרים וולדיגר:  בואי נניח שאנחנו נמצא את התקציב

מיכל מרים וולדיגר:  כדי לדעת אני צריכה לדעת כמה? אצלכם הנתונים, אצל מי? אצלי הנתונים?     

שיר אבינועם: אין בעיה, אני לא אמרתי שלא ניתן את הנתונים

מיכל מרים וולדיגר: אבל אנחנו כבר שבוע מבקשים

מיכל מרים וולדיגר:  איזה שבוע? לובי 99 את יכולה להגיד לי כמה זמן את מבקשת? בקשת הנתונים היא אצלכם

שיר אבינועם: אז אני רוצה להגיד לך שאני צהל והפניה הראשונה שקיבלתי לנתונים אתמול בשעות הצהריים

שלום דנינו: לא, היה פה קצין אחר בשבוע שעבר

קריאה: יש מייל מהוועדה

ד"ר עידית חנוכה: גברתי, ראשית הייתה כאן ישיבה לפני שבוע וזה נאמר לנציג שלכם

ד"ר עידית חנוכה:  שנית, ביום חמישי בבוקר יצא מייל מסודר, עם פרטים, עם איש קשר ליצור איתו את הקשר

ד"ר עידית חנוכה:  מיום חמישי, גברתי, כבר חלף כמעט שבוע

מיכל מרים וולדיגר: אנחנו ב-2024, זה כפתור, בחייכם

דוד ביטן: קודם כול לגבי הנושא התקציבי את זה אתם צריכים לפתור מול האוצר

דוד ביטן:  אבל אם אתם כל דבר קטן מתחילים להתחשבן עם האוצר, אז גם כן צריכים להתבייש עם הדבר הזה

דוד ביטן:  קודם כול תפתרו את הבעיה עם התקציב שלכם, התחשבנות עם האוצר תמיד יש לכם, והתקציב שלכם הוא גבוה, כל הזמן מעלים אותו בגלל הצרכים

דוד ביטן:  אז זה גם צורך, זה הכול

שלום דנינו: זה פרומיל של פרומיל

מיכל מרים וולדיגר: את יכולה להגיד לנו קנה מידה? אף אחד לא יכול להגיד לנו קנה מידה אפילו

מיכל מרים וולדיגר:  זה מיליון שקלים? זה חצי מיליון? זה 4 מיליארד? מישהו יודע?     

דוד ביטן: כמה שזה לא יהיה הם ישבו עם האוצר ויסתדרו איתם

דוד ביטן:  באמת נו

דוד ביטן:  לבוא ולהגיד לנו שזה עולה לנו כסף?     

מיכל מרים וולדיגר: את יודעת איפה אנשים משרתים, את יודעת את המספר

מיכל מרים וולדיגר:  זה להרים עיניים לשמיים

מיכל מרים וולדיגר:  בואי באמת אני מאוד מבינה את הכול, זה להרים עיניים לשמיים ולהגיד אני לא יודעת

שיר אבינועם: לא אמרתי שאני לא יודעת, שוב פעם אמרתי שאנחנו כצה"ל לא מתעסקים עם כביש 6

שיר אבינועם:  אין לנו את הפרמטרים, אין לנו את הנתונים

דוד ביטן: לא, אל תשחקי ראש קטן את לא ראש קטן

שיר אבינועם: אני לא משחקת ראש קטן

דוד ביטן: אני אומר דבר כזה, המצב הוא כזה

דוד ביטן:  תעבירו את הנתונים קודם כול לכבישי אגרה על מנת שהם יבדקו מי נסע מי לא נסע הם יודעים את זה טוב מאוד, זה לגבי העבר

דוד ביטן:  לגבי העתיד זו לא בעיה, תסתדרו עם החשב הכללי ועם האוצר לדבר הזה, ואם לא תוציאו צו לגבי העתיד, תפתרו ואחר כך לא יודע מה ביניכם, שהם יתבעו אתכם, אתם תתבעו אותם, העיקר שהחיילים ייסעו כמו שצריך, זה הכול

דוד ביטן:       ולגבי הקנסות, עד לישיבה הבאה אני מבקש שתודיעו, מכיוון שאתם לא צריכים להרוויח כל כך הרבה על החיילים האלה עם הקנסות, זה הכול

דוד ביטן:  הסכמתם כבר

אריאל קלנר: כולל מנהרות הכרמל בחיפה

דוד ביטן: כולל הכול

אריאל קלנר: כי הדבר הזה אדוני יושב-הראש, אני חושב שיש פה חבר מועצת עיר מחיפה

דוד ביטן: אני אתן לו

דוד ביטן:  עוד מעט אנחנו ניתן לו

אריאל קלנר: ואני חושב שזה חשוב שהוא יגיד גם כמה כי בסופו של דבר יש לנו גם כן כביש שרק הלוך חזור שם זה 40 שקלים וגם שם יש חיילי מילואים, וגם שם יש אנשים שצריכים לנסוע, ובלי משפחה והכול, כשכל העומס עליהם, ואנחנו כבר הקלנו על בני משפחה כבר במקומות כאלה

דוד ביטן: יש מנהרות הכרמל, יש כבישי 6 צפון, מה עם דרום? בוא נגיד כביש האגרה של נתיבי איילון זה פחות בעייתי, כי אז באמת הם יכולים לנסוע באותו כביש, זה כביש מקביל, אין דרך אחרת

דוד ביטן:  אין צורך להכניס את הכביש הזה

דוד ביטן:  אבל זה הכול

דוד ביטן:  כן, מה רצית להגיד?     

אלי דיין: קודם כול בוקר טוב

אלי דיין:  אני חושב שאנחנו בחיפה ובכלל באזור הצפון, מנהלים מאבק כבר לא מעט שנים לגבי התעריפים שלטעמינו הם לא פרופורציונליים בטח לאורך של המקטע, אבל זה כרגע לא הדיון

אלי דיין:       הדיון המרכזי שכרגע אנחנו דנים בו זה באמת איך אנחנו עוזרים לאותם אלפי חיילי מילואים? וזה לא תקציב בשמיים

אלי דיין:  אני רואה חשבון בהשכלתי, אבל לא צריך להיות רואה חשבון בשביל לעשות את המכפלות של סדר גודל 10,000 פלוס מינוס חיילי מילואים שמשרתים בחיפה, זה לפי המספרים, אולי בקריות יש עוד קצת יותר, כפול 50 שקלים

אלי דיין:  כלומר, המסגרת התקציבית היא לא משהו שהוא, כמו שאמרת אדוני יושב-הראש

דוד ביטן: לא משהו בשמיים

אלי דיין: לא משהו בשמיים

אלי דיין:  ובהחלט אני חושב גם לאותם חיילי מילואים וגם לבני משפחותיהם, כי חייל שנוסע בעזה עכשיו 100 ימים לא נוסע במנהרות הכרמל, אבל האישה או האבא או בן הזוג עושה את השאטלים האלה לא מעט

אלי דיין:  אני חושב שזה המעט שאנחנו יכולים לעשות לטובת אותם משרתי ומשרתות מילואים באזור שלנו על מנת לתת להם את התמיכה גם הכלכלית, וגם את הרוח הגבית בימים כאלה

אלי דיין:  ואני שומע פה ביטול הקנסות, אני חושב שזה לא צריך לעלות בכלל לדיון

דוד ביטן: בסדר, יש קנסות, אז מבטלים אותם

אלי דיין: גם את אותם ביטולי קנסות במידה ויש, דיברנו על כביש 6, לא רק בכביש 6, גם בכביש חוצה צפון, גם בכביש מנהרות הכרמל, כל כביש אגרה למעשה שיש עליו קנסות

אלי דיין:  אני מברך על הרעיון שלך, על הצו הזה

אלי דיין:  הצו הזה הוא רעיון נהדר

אלי דיין:  אני לא מבין את הבירוקרטיה

דוד ביטן: כן

דוד ביטן:  גם האוצר, אגף תקציבים לא פה

ד"ר עידית חנוכה: אגף תקציבים כאן

דוד ביטן: בזמנו הוגשה הצעת חוק

דוד ביטן:  אני הייתי יושב-ראש קואליציה, והוגשה הצעת חוק על ידי אחמד טיבי שאמרה פשוט מי שנוסע איתי, מה שנקרא, לא ישלם

דוד ביטן:  ואז באו מאגף התקציבים ואמרו לי תשמע ביטן, אם זה יקרה זה יעלה לאוצר הרבה כסף כי ההסכם עם דרך ארץ הוא כזה שכל הוצאה שהם מוציאים, צריכים לממן את זה

דוד ביטן:  ואמרו לי שבתוך שנה וחצי אנחנו מוצאים פתרון עם דרך ארץ על מנת שיהיו שלושה מסלולים

דוד ביטן:  אתה יודע כמה זמן עבר מאז? שש שנים

דוד ביטן:  בינתיים אני לא רואה שום שינוי בעניין הזה

דוד ביטן:       כמו שאמרתי לדרך ארץ שאנחנו נחוקק את החוק אני אומר את זה גם לאוצר, זה יעלה לכם הרבה כסף

דוד ביטן:  אבל אני לא רוצה לאיים עליכם, אני רוצה שתפתרו את הבעיה של החיילים בלי שאני אתחיל לנסות לפתור את הבעיה של כביש 6 באופן כללי

דוד ביטן:  אז תסתדרו עם מי שאתם צריכים בחברה, תסתדרו עם מי שאתם צריכים במשרד הביטחון

דוד ביטן:  למשרד הביטחון לא יקרה כלום אם הוא יפסיד מיליון שקלים במקרה הזה ואחר כך הוא יתחשבן איתכם על כלל התקציב

דוד ביטן:  פתאום על כל סעיף קטן הם אומרים אנחנו צריכים לשבת עם האוצר

דוד ביטן:  זה גם כן לא מתאים, ההתנהגות הזאת של משרדי ממשלה אחד מול השני, זה לא צריך להיות ככה

דוד ביטן:  כי בסופו של דבר משרד הביטחון, במיוחד בשנת 2024, נותנים לו את כל התקציב שהוא צריך, מעל ומעבר

דוד ביטן:  אז מה אתם מתחשבים עכשיו עם חייל מילואים שצריך לנסוע בכביש 6?     

קרן אוהב ציון: אנחנו פשוט צריכים לבדוק את זה שוב

דוד ביטן: תבדקו מה שאתם רוצים, אנחנו נעשה ישיבה הבאה ב-4 בפברואר, עד אז אני מבקש מכולם לפתור את הבעיה

דוד ביטן:  אני לא נעים לי להתחיל לצעוק, זה לא התפקיד שלי לצעוק, גם אחרי הקורונה כשהייתי חולה נפגע לי הקול ואני לא יכול לצעוק, אז בשביל מה אתם נותנים לי לצעוק?     

מיכל מרים וולדיגר: זה נקרא כשהוא לא יכול לצעוק

שלום דנינו: אין עודף קול

דוד ביטן: אני לא יכול לצעוק

דוד ביטן:  הנה עכשיו תהיה לי בעיה בדיבור במשך יומיים

דוד ביטן:  אז תעזבו, הנושא של החיילים חשוב לכולנו, או שאני טועה?     

מיכל מרים וולדיגר: חד וחלק

דוד ביטן: שתחשוב דרך ארץ שהיא תרמה כסף למערך המלחמתי, מה קרה?     

מיכל מרים וולדיגר: זה לא רק דרך ארץ, זה הכול

דוד ביטן: מנהרות הכרמל, הכול

אריאל קלנר: חשוב לחדד את זה

מיכל מרים וולדיגר: דרך ארץ בסדר, הם מגיעים לפה ועליהם צועקים

אריאל קלנר: צד לצד במנהרות הכרמל זה כמו נסיעה מחיפה לירושלים

אריאל קלנר:  אלו המחירים

דוד ביטן: בסדר, הבנתי

מיכל מרים וולדיגר: תמיד מי שמגיע צועקים עליו

מיכל מרים וולדיגר:  איפה כל האחרים?     

דוד ביטן: בכביש 6 יש מנהרות יותר ארוכות ממנהרות הכרמל

אריאל קלנר: נכון

מיכל מרים וולדיגר: אפשר לשמוע גם עוד?     

דוד ביטן: אז לעשות מנהרה זה היה משהו מיוחד

מיכל מרים וולדיגר: דוד, אפשר לשמוע עוד יזם שהוא לא דרך ארץ? הבנתי שנמצאים פה

דוד ביטן: יש עוד חברה פה? מי? אתה יושב בצד ודרך ארץ עושים לך את העבודה? נו, מה העניין?     

דוד לוי: בוקר טוב, לגבי קנסות אני מסכים לגמרי ואנחנו נמצא פתרון

שפרה שחר: מה זה נמצא פתרון? תודיעו שאתם מוותרים

דוד ביטן: בסדר, עד ה-4 בפברואר

שפרה שחר: אני לא מבינה, איפה המשרד שלכם? בשוויץ? בדאבוס? איפה אתם יושבים שאתם מנותקים ממה שקורה פה?     

ד"ר עידית חנוכה: אפשר להציג שם?     

דוד לוי: השם שלי הוא פלומי דוד

שפרה שחר: לא ברור

שפרה שחר:  אני חושבת שכל החברות האלה היו צריכות לצאת בהצהרה ביום הראשון של המלחמה שחיילי מילואים לא ישלמו אגרה

דוד לוי: עד היום כל חייל מילואים שפנה אלינו, התבטל לו הקנס אוטומטית

שפרה שחר: אוקיי, אז אני אגיד לבן שלי שכרגע בעומק עזה 112 יום שבאמת ייצור איתך קשר

דוד לוי: זה לא חדש שהבן שלך חייל, עם כל הכבוד, גם הבן שלי חייל

דוד לוי:  בסדר?      

מיכל מרים וולדיגר: בסדר, לא צריך לכעוס, מצאנו בעיה בואו נפתור אותה, הכל בסדר

מיכל מרים וולדיגר:  די חברים, די

מיכל מרים וולדיגר:  אנחנו מצולמים

שפרה שחר: למה לא צריך לכעוס?     

דוד לוי: הבן שלך עושה הכול

שפרה שחר: זה מעליב, זה פשוט מעליב

מיכל מרים וולדיגר: 100%, הבנו שיש בעיה, נפתור אותה

שפרה שחר: והם קוראים לעצמם "דרך ארץ"

דוד לוי: עד היום בנתיבי הכרמל כל מי שפנה עם קנסות התבטל

מיכל מרים וולדיגר: גברת שחר, אנחנו באמת רוצים לפתור בעיה ולא חלילה להפיל אחד על השני צעקות, זה לא רלוונטי, רלוונטי לפתור את זה

מיכל מרים וולדיגר:  לכולנו יש ילדים, כולנו יש קרובי משפחה חיילי מילואים, בואו נפתור את הסיפור

שפרה שחר: אני לא מתרגשת מהפרצופים שאתה עושה לי

שפרה שחר:  ברוך השם יש לי עור של פיל, זה בסדר

מיכל מרים וולדיגר: מה, אנחנו בגנון? עושה פרצופים

מיכל מרים וולדיגר:      דוד, אפשר לתת ליעל מלובי 99?     

שלום דנינו: יעל, בבקשה

דוד ביטן: לא, גמרנו

דוד ביטן:  אני לא נותן

דוד ביטן:  העליתם נושא, על הכיפאק

דוד ביטן:  אני מתייחס לח"כית שהעלתה, לא לכם שביקשתם ממנה, אוקיי? שמענו אותך בישיבה הקודמת

יעל שכטר סיטמן: אני רק רוצה להגיד משהו קטן

דוד ביטן: לא, אין צורך, זה הכול

דוד ביטן:  הסיכום מקובל על כולם? יופי

דוד ביטן:  אז עד ה-4 בפברואר תבואו עם הפתרונות, תשבו עם מי שאתם רוצים, איך שאתם רוצים

דוד ביטן:  כתב לי יושב-הראש שלך שזה לא הוגן שצעקתי עליכם, אז אני מתנצל שצעקתי עליכם

קריאה: הוא לא מספר לך כמה הוא צועק עלינו, זה בסדר

דוד ביטן: אני אמנם צעקתי, אבל אני הבנתי ממנו שאתם מוותרים על הקנסות

דוד ביטן:  פתאום אמרת לי אני צריך להתחשבן עם החשב

דוד ביטן:  בואו חבר'ה, אז פחות רווח, זה לא הפסד

דוד ביטן:  אם הייתם מפסידים אתם צודקים, אתם צריכים לשבת עם האוצר

דוד ביטן:  אבל זה לא המצב, פחות רווח זה לא כמו להפסיד כסף, זה מה שאני אומר, זה הכול

הראל ורבין: אדוני יושב-הראש, רק נקודה חשובה אחת, ככל שיהיה קושי לגבי החלת הצו רטרואקטיבית, אני רוצה להזכיר שהממשלה הרי הכריזה על מצב חירום ומצב מלחמה כבר לפני שלושה חודשים

שלום דנינו: אבל זה מחייב צו כל שבוע, ומחדש

מיכל מרים וולדיגר: מי כבודו?     

הראל ורבין: הראל ורבין מצו 8, פורום המילואים בישראל

דוד ביטן: בסדר, אבל אנחנו עושים לך את העבודה, מה הבעיה?     

הראל ורבין: אתה צודק מאוד, ואני מברך את העזרה שלך בישיבה הזו וגם את היוזמה של חברת הכנסת וולדיגר

דוד ביטן: אנחנו חייבים לסיים את הישיבה הזאת

דוד ביטן:  יש לנו עוד ישיבה

דוד ביטן:  זו ישיבה של חצי שעה רק

הראל ורבין: הייתי רוצה לבקש מהייעוץ המשפטי לבחון האם ניתן להשתמש במצב החירום שהוכרז כדי להחיל את הצו רטרואקטיבית?     

דוד ביטן: לא, יש תקנה מיוחדת בנושא הזה, זה הכול

מיכל מרים וולדיגר: תודה רבה

דוד ביטן: תודה רבה לכולם